**Supplerende produkteksempler til Vejledning fra Miljøstyrelsen nr. 5, 2014**

På baggrund af analyseresultaterne fra projektet ”Frigivelse af nanomaterialer fra blæk- og tonerpatroner til printere” opstilles der i indeværende notat tre supplerende produkteksempler til vejledningen samt de tilhørende bilag.

I projektet er der kun inkluderet et mindre udvalg af tilgængelig blæk- og tonerpatroner på det danske marked. De testede blæk- og tonerpatroner er udvalgt i samarbejde med Miljøstyrelsen.

For at kunne udarbejde produkteksempler, som er generelle for alle toner- og blækpatroner, er det i det nedenstående antaget, at de i projektet analyserede produkter er repræsentative for produktgruppen.

Som opsummeret i rapportens afsnit 4.3, kan der drages tre overordnede konklusioner af analysearbejdet og litteraturstudiet:

1. I modsætning til nogle tidligere studier, er der ved de i nærværende projekt gennemførte analyser, med det anvendte målesetup, ikke målt frigivelse af faste nanopartikler for de inkluderede laserprintere.
2. For de inkluderede inkjet-printere er der ikke målt frigivelse af faste nanopartikler, ligesom der i forbindelse med litteratursøgningen ikke blev identificeret litteratur som indikerer, at der frigives nanopartikler fra inkjet-printere.
3. Under genopfyldning af én tonerpatron blev der målt en betydelig frigivelse af nanomaterialer

På baggrund af (1), (2) og (3), vil der i det nedenstående blive præsenteret tre supplerende produkteksempler tekstforslag til den nuværende vejledning til nanoproduktregistret.

**Afsnit 2.1 i vejledningen**

I tabellen under ”7: Kan nanomaterialet frigives?” tilføjes følgende eksempler:

* Tonerpatroner til laserprintere
* Blækpatroner til inkjetprintere
* Toner til genopfyldning af tonerpatroner

**Tilføjelser – bilag 2**

Tilføjelse af tre yderligere produkteksempler:

**19 –Tonerpatroner til laserprintere**

*Produkteksempel*

Du importerer tonerpatroner til laserprintere.

*Overvejelser*

Da dine produkter markedsføres til private (Vejledningens figur 2 pkt. 1), og da dine produkter ikke er omfattet af andre regler om nanoprodukter (Vejledningens figur 2 pkt. 2), er dine produkter omfattet af bekendtgørelsen. Du skal derfor afklare, om dine produkter indeholder nanomaterialer, som betyder, at de er omfattet af indberetningspligten, og du forsætter til Figur 3 i vejledningen.

|  |
| --- |
| cid:image004.png@01D0DB5C.B9E39B80 |
| Billede  |

**Pkt. 3.** Efter kontakt til din leverandør ved du, at dine produkter indeholder et pigment i nanostørrelse. Leverandøren oplyser også, at der ikke er andre nanomaterialer i produkterne, og du fortsætter til næste punkt.

**Pkt. 4.** Da dine produkter ikke falder under de nævnte produktgrupper, skal du fortsætte til næste punkt.

**Pkt. 5.** Pigmentet er fremstillet og efterfølgende kemisk modificeret og er derfor ikke naturligt forekommende

**Pkt. 6.** Pigmentet er bevidst fremstillet i nanostørrelse for at opnå de ønskede farveegenskaber.

**Pkt. 7.** På baggrund af en række gennemførte undersøgelser kan det ikke entydigt afgøres om det tilsatte nanomateriale frigives ved almindelig, forventet brug af produkterne.

Som importør/producent har du pligt til at vurdere, om det tilsatte nanomateriale vil kunne frigives fra dine produkter ved almindelig forventet brug eller ej. Såfremt din vurdering er, at nanomaterialet ikke frigives ved almindeligt forventet brug skal dine produkter **ikke** indberettes til nanoproduktregistret, og du behøver ikke foretage dig mere. Er vurderingen derimod, at nanomaterialet frigives ved almindelig forventet brug, skal dine produkter indberettes til nanoproduktregistret. Du kan se, hvordan du skaffer og håndterer oplysninger, og hvordan du indberetter, i kapitel 3.

**20 –Blækpatroner til inkjet-printere**

*Produkteksempel*

Du importerer blækpatroner til inkjet-printere.

*Overvejelser*

Da dine produkter markedsføres til private (Vejledningens figur 2 pkt. 1), og da dine produkter ikke er omfattet af andre regler om nanoprodukter (Vejledningens figur 2 pkt. 2), er dine produkter omfattet af bekendtgørelsen. Du skal derfor afklare, om dine produkter indeholder nanomaterialer, som betyder, at de er omfattet af indberetningspligten, og du forsætter til Figur 3 i vejledningen.

|  |
| --- |
|  |
| Billede  |

**Pkt. 3.** Efter kontakt til din leverandør ved du, at dine produkter indeholder et pigment i nanostørrelse. Leverandøren oplyser også, at der ikke er andre nanomaterialer i produkterne, og du fortsætter til næste punkt.

**Pkt. 4.** Da dine produkter ikke falder under de nævnte produktgrupper, skal du fortsætte til næste punkt.

**Pkt. 5.** Pigmentet er fremstillet og efterfølgende kemisk modificeret og er derfor ikke naturligt forekommende

**Pkt. 6.** Pigmentet er bevidst fremstillet i nanostørrelse for at opnå de ønskede farveegenskaber.

**Pkt. 7.** Du vurderer at den nyeste viden om frigivelse af nanopartikler ved anvendelse af inkjet printertonere viser, at der ikke sker frigivelse af nanopartikler fra inkjet printertonerpatroner (pr. august 2015 henvises til xxx rapport når publiceret).

På denne baggrund skal dine produkter **ikke** indberettes til nanoproduktregistret, og du behøver ikke foretage dig mere.

**21 – Toner til genopfyldning af tonerpatroner**

*Produkteksempel*

Du importerer en toner til genopfyldning af originale og uoriginale tonerpatroner.

*Overvejelser*

Da dit produkt markedsføres til private (Vejledningens figur 2 pkt. 1), og da dit produkt ikke er omfattet af andre regler om nanoprodukter (Figur 2 pkt. 2), er dit produkt omfattet af bekendtgørelsen. Du skal derfor afklare, om dit produkt indeholder nanomaterialer, som betyder, at det er omfattet af indberetningspligten, og du forsætter til Figur 3 i vejledningen.

|  |
| --- |
|  |
| Billede  |

**Pkt. 3.** Efter kontakt til din leverandør ved du, at produktet indeholder et pigment i nanostørrelse. Leverandøren oplyser også, at der ikke er andre nanomaterialer i produktet, og du fortsætter til næste punkt.

**Pkt. 4.** Da dit produkt ikke falder under de nævnte produktgrupper, skal du fortsætte til næste punkt.

**Pkt. 5.** Pigmentet er fremstillet og efterfølgende kemisk modificeret og er derfor ikke naturligt forekommende

**Pkt. 6.** Pigmentet er bevidst fremstillet i nanostørrelse for at opnå nogle specifikke farveegenskaber.

**Pkt. 7.** Undersøgelser har vist, at der i forbindelse med påfyldning af tonerpulveret frigives nanomateriale (henvisning indsættes, når rapport publiceres).

På denne baggrund skal dit produkt indberettes til nanoproduktregistret. Du kan se, hvordan du skaffer og håndterer oplysninger, og hvordan du indberetter, i kapitel 3.

**Tekstforslag – bilag 5**

Tilføjelse af blæk- og tonerpatroner under punktet ”Produkter, der indeholder farver”.